PTTEP ส่งพนักงานสำรวจแหล่ง “เอราวัณ-บงกช” เร่งเครื่องผลิตก๊าซธรรมชาติ
PTTEP ส่งทีมพนักงานเริ่มปฏิบัติงานสำรวจและผลิตก๊าซธรรมชาติแหล่งเอราวัณ-บงกช เร่งเพิ่มผลผลิตก๊าซธรรมชาติ รองรับดีมานด์พลังงานพุ่ง
PTTEP ส่งทีมพนักงานเริ่มปฏิบัติงานสำรวจและผลิตก๊าซธรรมชาติแหล่งเอราวัณ-บงกช เร่งเพิ่มผลผลิตก๊าซธรรมชาติ รองรับดีมานด์พลังงานพุ่ง
27 เม.ย. 2565

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า พนักงานบริษัทซึ่งประจำแท่นผลิตก๊าซธรรมชาตินอกชายฝั่งอ่าวไทย, แหล่งเอราวัณ, แหล่งปลาทอง, แหล่งสตูล และแหล่งฟูนาน ในโครงการจี 1/61 และพนักงานประจำแท่นบงกชในโครงการจี 2/61 ได้เริ่มปฏิบัติงานสำรวจและผลิตก๊าซธรรมชาติภายใต้ระบบสัญญาแบ่งปันผลผลิตเป็นครั้งแรกของอุตสาหกรรมปิโตรเลียมของประเทศไทย เพื่อร่วมกันผลิตก๊าซฯ รองรับความต้องการใช้พลังงานของคนไทย และเสริมสร้างความมั่นคงทางพลังงานให้กับประเทศ
โดยบริษัทได้เข้าเป็นผู้ดำเนินโครงการจี 1/61  และโครงการ จี 2/61 ภายใต้สัญญาแบ่งปันผลผลิต เมื่อวันที่ 24 เมษายน 2565 โดยโครงการทั้งสองประกอบด้วยแหล่งก๊าซธรรมชาติขนาดใหญ่ซึ่งมีศักยภาพการผลิตก๊าซฯ รวมกันถึง 1,500 ล้านลูกบาศก์ฟุตต่อวัน หรือประมาณร้อยละ 60 ของประเทศ